**D I S P O Z I Ț I A**

**nr. 321 din 8 iulie 2021**

**privind numirea domnului Mureșan Vasile în funcția de manager interimar**

 **la Spitalul Clinic de Pneumoftiziologie ”Leon Daniello” Cluj-Napoca**

Președintele Consiliul Județean Cluj,

Văzând referatul nr. 23.886/01.07.2021 întocmit de Compartimentul Managementul Unităților de Asistență Medicală, prin care se propune, numirea în funcția de manager interimar la Spitalul Clinic de Pneumoftiziologie ”Leon Daniello” Cluj-Napocaa domnului Mureșan Vasile;

Luând în considerare Nota justificativă înregistrată la Consiliul Județean Cluj sub nr.13.821/13.04.2021 a Consiliului de administrație al Spitalului Clinic de Pneumoftiziologie ”Leon Daniello” prin care s-a hotărât organizarea procedurii de atribuire - prin licitație deschisă a contractului de servicii de management sanitar, respectiv selecționarea unui manager persoană juridică ;

În conformitate cu prevederile:

* art. 176 alin. (4) și (5), art. 177 alin. (5) – (7) din Legea nr. 95/2006 privind reforma în domeniul sănătății, republicată, cu completările și modificările ulterioare;
* Ordinului Ministrului Sănătății nr. 1.374/2016 pentru stabilirea atribuţiilor managerului interimar al spitalului public
* Ordinul Ministrului Sănătății nr. 1.384/2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Începând cu data de 10.07.2021, domnul Mureșan Vasile se numește în funcția de manager interimar la Spitalul Clinic de Pneumoftiziologie”Leon Daniello” Cluj-Napoca până la finalizarea procedurii de atribuire - prin licitație deschisă a contractului de servicii de management sanitar, dar nu mai mult de 6 luni.

**Art. 2**. Drepturile și obligațiile managerului interimar se stabilesc prin contractul de management.

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Direcția Juridică prin Compartimentul Managementul Unităților de Asistență Medicală și Spitalul Clinic Pneumoftiziologie ”Leon Daniello” Cluj-Napoca.

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Pneumoftiziologie ”Leon Daniello” Cluj-Napoca, persoanei nominalizate la articolul 1, precum și Prefectului Județului Cluj.

 **CONTRASEMNEAZĂ:**

 **PREȘEDINTE SECRETAR GENERAL AL JUDEȚULUI**

 **Alin Tișe Simona Gaci**